
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 701 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ανάκληση της υπ’ αριθμ. 2412/91/17.9.1992 (ΦΕΚ 1094/ 


Δ722.10.1992) απόφασης Νομάρχη Ανατ. Αττικής 
«Περί κήρυξης αναδασωτέας εκτάσεως» 6,721 στρ. 
στη θέση «Ρέρεζα» Κοινότητας Μαλακάσας Νο¬ 
μού Αττικής. 1 

Τροποποίηση ρυμοτομικού σχεδίου πόλεως Σοφά¬ 
δων - οδός Περικλέους και Πίνδου. 2 

Τροποποίηση σχεδίου πόλης στο Ο.Τ. 1384 στις Βό¬ 
ρειες Συνοικίες (Χιλιαδού) Δήμου Βόλου για το 

χαρακτηρισμό κοινοχρήστου χώρου. 3 

Τροποποίηση σχεδίου πόλης Δήμου Βόλου για την 
πεζοδρόμηση τμημάτων των οδών Ερμού, Μπό- 
ρελ και Θέμιδος και τον αποχαρακτηρισμό τμή¬ 
ματος πεζοδρόμου της οδού Κουταρέλια. 4 


ΑΠΟΦΑΣΕΙ Σ 

Αριθμ. 4261 (1) 


Ανάκληση της υπ’ αριθμ. 2412/91/17.9.1992 (ΦΕΚ 1094/ 
Δ'/22.10.1992) απόφασης Νομάρχη Ανατ. Αττικής «Περί 
κήρυξης αναδασωτέας εκτάσεως» 6,721 στρ. στη θέση 
«Ρέρεζα» Κοινότητας Μαλακάσας Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελλάδος, 
β) Του άρθρου 4 του ν. 3200/1955 «περί διοικητικής 
αποκεντρώσεως» (Α' 77), όπως αυτές τροποποιήθηκαν 
μεταγενέστερα. 

γ) Του ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.» (Α' 107). 

δ) Του ν. 998/1979 «Περί προστασίας των Δασών και των 
Δασικών εν γένει εκτάσεων της Χώρας» και ειδικότερα: 
δα) Του άρθρου 41 παρ. 1 
δβ) Του άρθρου 38 παρ. 1 
δγ) Των άρθρων 43 και 44 

ε) Του άρθρου 21 του ν. 3208/2003 «Προστασία των 
δασικών οικοσυστημάτων, κατάσταση δασολογίου, ρύθ¬ 
μιση εμπραγμάτων δικαιωμάτων, επί δασών και δασικών 
εν γένει εκτάσεων και άλλες διατάξεις» (Α' 303). 


24 Αυγούστου 2006 

2. Τις εξής διαταγές του Υπουργείου Γεωργίας: 

α) 160417/1180/9.7.1980 

β) 182447/3049/24.9.1980 

γ) 1099/26.10.2004 Υπουργού Αγρ. Ανάπτυξης και Τρο¬ 
φίμων. 

3. Την υπ’ αριθμ. 2412/91/17.9.1992 (ΦΕΚ 1094/Δ'/22.10.1992) 
απόφαση Νομάρχη Ανατ. Αττικής «Περί κήρυξης αναδα¬ 
σωτέας εκτάσεως» 6,721 στρ. στη θέση «Ρέρεζα» Κοινό¬ 
τητας Μαλακάσας Νομού Αττικής. 

4. Τ ις διατάξεις ειδικότερα του ν. 3208/2003 (άρθρ. 21 παρ. 

2 και 10) σύμφωνα με τις οποίες εκτάσεις που έχουν κριθεί 
με τη διαδικασία του άρθρου 14 του ν. 998/1979 ως μη δασι¬ 
κές δεν κηρύσσονται αναδασωτέες. Στις περιπτώσεις που 
οι εκτάσεις για τις οποίες έχουν εκδοθεί αποφάσεις με τις 
οποίες κηρύχθηκαν αναδασωτέες λόγω της καταστροφής 
της δασικής βλάστησης από πυρκαγιά, παράνομη εκχέρσω- 
ση ή άλλη αιτία κριθούν με τη διαδικασία του άρθρου 14 του 
ν. 998/1979 μη δασικές, ανακαλούνται οι σχετικές αποφάσεις 
αναδάσωσης, καθ’ όσον ανατρέπεται η αιτιολογική τους 
βάση (π.ρ.β,λ. και Σ.τ.Ε. 3811/1987 και 3413/1989). 

5. Την υπ’ αριθμ. 5643/23.11.2005 πρόταση του Δα¬ 
σαρχείου Καπανδριτίου με την οποία σύμφωνα με 
τα ανωτέρω, προτείνεται η ανάκληση της υπ’ αριθμ. 
2412/91/17.9.1992 (ΦΕΚ 1094/Δ'/22.10.1992) απόφαση Νο¬ 
μάρχη Ανατ. Αττικής «Περί κήρυξης αναδασωτέας 
εκτάσεως» 6,721 στρ. στη θέση «Ρέρεζα» Κοινότητας 
Μαλακάσας Νομού Αττικής και η οποία έκταση των 
6,721 στρ. περιλαμβάνεται στην έκταση των 7,489 στρ. 
για την οποία εκδόθηκε η υπ’ αριθμ. 303/5.2.1998 πράξη 
Χαρακτηρισμού του Δασάρχη Καπανδριτίου. Η ως άνω 
πράξη ακυρώθηκε με την υπ’ αριθμ. 13/2004 απόφαση 
της Β'/βάθμιας Επιτροπής Επίλυσης Δασικών Αμφισβη¬ 
τήσεων (Ε.Ε.Δ.Α.) Εφετείου Αθηνών, η οποία απόφαση 
κατέστη οριστική και τελεσίδικη ως προς το Δημό¬ 
σιο και ως προς τρίτους σύμφωνα με το υπ’ αριθμ. 
1970/15.6.2005 έγγραφο της Δ/νσης Δασών Ανατ. Αττικής 
και με την οποία απόφαση η έκταση αυτή των 7,489 στρ., 
εντός της οποίας βρίσκεται και η έκταση των 6,721 στρ., 
χαρακτηρίστηκε ως αγροτική της παρ. 6α του άρθρου 

3 του ν. 998/1979, γεγονός που κατέστησε την πιο πάνω 
απόφαση ανακλητέα ως εκδοθείσα κατά πλάνη περί τα 
πραγματικά και νομικά δεδομένα. 

6. Τις γενικές διατάξεις του διοικητικού δικαίου περί 
ανάκλησης των πράξεων της διοίκησης που έχουν εκ¬ 
δοθεί κατά πλάνη περί τα πραγματικά και νομικά δε¬ 
δομένα, αποφασίζουμε: 

Ανακαλούμε την υπ’ αριθμ. 2412/91/17.9.1992 (ΦΕΚ1094/ 
Δ722.10.1992) απόφαση Νομάρχη Ανατ. Αττικής «Περί 
κήρυξης αναδασωτέας εκτάσεως 6,721 στρ. στη θέση 
«Ρέρεζα» Κοινότητας Μαλακάσας Νομού Αττικής για 
τον στο σκεπτικό της παρούσας παρ. 5 αναφερόμενο 
λόγο, για την οποία ισχύει η υπ’ αριθμ. 303/5.2.1998 πρά¬ 
ξη Χαρακτηρισμού του Δασάρχη Καπανδριτίου, όπως 
οριστικοποιήθηκε τελεσίδικα με την υπ’ αριθμ. 13/2004 
απόφαση της Β'/θμιας Ε.Ε.Δ.Α., Εφετείου Αθηνών, εκ- 
δοθείσα κατ’ εφαρμογή του άρθρου 14 του ν.998/1979 
βάσει της οποίας η έκταση αυτή των 6,721 στρ. κρίθηκε 
ως μη δασική της παρ. 6α του άρθρου 3 του ν.998/1979 
οριστικά και αμετάκλητα και σύμφωνα με το σκεπτικό 
της παρούσας η ως άνω απόφαση του Νομάρχη Ανατ. 
Αττικής απώλεσε την αιτιολογική της βάση εκδοθείσα 
κατά πλάνη περί τα πραγματικά και νομικά δεδομένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 16 Δεκεμβρίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 1043 (2) 

Τροποποίηση ρυμοτομικού σχεδίου πόλεως Σοφάδων- 
οδός Περικλέους και Πίνδου. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1) Τις διατάξεις του ν.δ/τος της 17.7.1923 (ΦΕΚ 228/ 
Α') «περί σχεδίων πόλεων κ,λπ.», όπως μεταγενέστερα 
τροποποιήθηκε και συμπληρώθηκε και δη τα άρθρα 3 
και 70 αυτού. 

2) Τις διατάξεις του άρθρου 8 του ν. 3200/1955 «Περί 
διοικητικής αποκεντρώσεως» (ΦΕΚ Α' 97). 

3) Τις διατάξεις του άρθρου 10 του ν. 3044/2002 (ΦΕΚ 
197/Α'), σύμφωνα με το οποίο τροποποιήθηκε το άρθρο 
29 του ν. 2831/2000 (ΦΕΚ 140/Α'), καθώς επίσης και την 
υπ’ αριθμ. 18894/5.5.2006 εγκύκλιο του ΥΠΕΧΩΔΕ (εγκύ¬ 
κλιος υπ’ αριθμ. 6). 


4) Τις διατάξεις του ν. 2218/1994 (ΦΕΚ 90/Α') «περί 
ιδρύσεως Νομαρχιακής Αυτοδιοικήσεως κ.λπ.», όπως 
μεταγενέστερα τροποποιήθηκε και συμπληρώθηκε. 

5) Το β.δ/γμα της 16.6.1948 (ΦΕΚ 162/Α'/22.6.1948) «περί 
εγκρίσεως ρυμοτομικού σχεδίου πόλεως Σοφάδων», όπως 
μεταγενέστερα τροποποιήθηκε και συμπληρώθηκε. 

6) Την υπ’ αριθμ. 123/2004 απόφαση του Δημοτικού 
Συμβουλίου του Δήμου Σοφάδων, σύμφωνα με την οποία 
αποφασίζεται η τροποποίηση του εγκεκριμένου ρυμοτο¬ 
μικού σχεδίου της πόλεως Σοφάδων με την μετατόπιση 
της οδού Περικλέους στην συμβολή της με την οδό 
Πίνδου δυτικότερα, διατηρουμένου του ίδιου εύρους 
των 10 μ. και την δημιουργία αποτμήσεως. 

7) Την υπ’ αριθμ. 5/2006 γνωμοδότηση του ΣΧΟΠ Ν.Α. 
Καρδίτσας, σύμφωνα με την οποία κατά πλειοψηφία 
γνωμοδοτεί υπέρ της τροποποιήσεως. 

8) Το γεγονός ότι από τις κανονιστικές διατάξεις αυ¬ 
τής της αποφάσεως δεν προκαλείται δαπάνη εις βάρος 
του οικείου Δήμου και του κρατικού προϋπολογισμού. 

Επειδή, με την αναφερόμενη τροποποίηση ρυμοτομού- 
νται κατά το δυνατόν λιγότερο οι ιδιοκτησίες, ούτως 
ώστε άμεσα να γίνει η διάνοιξη της οδού, δεν επέρχεται 
δε μείωση των κοινοχρήστων χώρων, ούτε επηρεάζεται 
ο πολεοδομικός σχεδιασμός, γί αυτό, αποφασίζουμε: 

Τροποποιούμε το εγκεκριμένο ρυμοτομικό σχέδιο της 
πόλεως των Σοφάδων ως εξής: 

- Μετατοπίζουμε την οδό Περικλέους στην συμβολή 
της με την οδό Πίνδου δυτικότερα, διατηρουμένου του 
ιδίου εύρους των δέκα μέτρων (10,00 μ.) και δημιουργού¬ 
με απότμηση για την άμεση συνέχεια με την οδό του 
απέναντι οικοδομικού τετραγώνου, όπως στο ρυμοτομι¬ 
κό διάγραμμα, το συνοδεύον την παρούσα φαίνεται. 

Η ισχύς της απόφασης αυτής αρχίζει από την ημέρα 
της δημοσιεύσεώς της στην Ε.τ.Κ. 

Η απόφαση αυτή με το συνοδεύον αυτήν ρυμοτο¬ 
μικό διάγραμμα να δημοσιευθεί στην Εφημερίδα της 
Κυβερνήσεως. 

Καρδίτσα, 17 Ιουλίου 2006 
Ο Νομάρχης 

ΒΑΣΙΛΕΙΟΣ ΑΝΑΓΝΩΣΤΟΠΟΥΛΟΣ 

Αριθμ. 5307 (3) 

Τροποποίηση σχεδίου πόλης στο Ο.Τ. 1384 στις Βόρειες 
Συνοικίες (Χιλιαδού) Δήμου Βόλου για το χαρακτη¬ 
ρισμό κοινοχρήστου χώρου. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις των άρθρων 3 και 70 του ν.δ. της 
17.7.1923 (ΦΕΚ 228 Α') «περί σχεδίων πόλεων κ.λπ.», όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του ν. 2831/2000 (ΦΕΚ 
140 Α') «περί τροποποίησης του Γ.Ο.Κ. (ν. 1577/1985) και 
άλλες διατάξεις», όπως τροποποιήθηκε με το άρθρο 10 
του ν. 3044/2002 (ΦΕΚ 197 Α'). 

3. Την υπ’ αριθμ. 140/2005 απόφαση Δημοτικού Συμ¬ 
βουλίου Βόλου, με την οποία προτείνεται η συγκεκρι¬ 
μένη τροποποίηση. 

4. Την υπ’ αριθμ. 1821/10.5.2006 εισήγηση της Δ/νσης ΧΩ.Π.Ε. 
Ν.Α. Μαγνησίας προς το ΣΧΟΠ Νομού Μαγνησίας. 

5. Το από 1.6.2006 Πρακτικό του ΣΧΟΠ Νομού Μαγνη¬ 
σίας το οποίο γνωμοδοτεί θετικά για την έγκριση της 
ανωτέρω τροποποίησης. 

Και επειδή 

1. Η προτεινόμενη τροποποίηση για τον χαρακτηρισμό 
τμήματος στο Ο.Τ. 1384 ως κοινοχρήστου χώρου καλύ¬ 
πτει πολεοδομική ανάγκη αναγόμενη στην ασφάλεια 
και κυκλοφορία της πόλης. 


2. Ο χαρακτηρισμός κοινοχρήστου χώρου συμβάλ¬ 
λει στην αύξηση των κοινοχρήστων χώρων της πόλης, 
αποφασίζουμε: 

Την έγκριση της τροποποίησης του εγκεκριμένου σχε¬ 
δίου πόλης Δήμου Βόλου στο Ο.Τ. 1384 στις Βόρειες Συ¬ 
νοικίες «Χιλιαδού» για τον χαρακτηρισμό κοινοχρήστου 
χώρου, όπως αποτυπώνεται στο συνημμένο τοπογρα- 
φικό διάγραμμα κλίμακας 1:500 που συνοδεύει την υπ’ 
αριθμ. 140/2005 απόφαση του Δημοτικού Συμβουλίου 
Βόλου Νομού Μαγνησίας. 

Από τις διατάξεις της απόφασης αυτής δεν προκα- 
λείται δαπάνη σε βάρος του δημοσίου. 

Αμέσως μετά τη δημοσίευση της απόφασης αυτής 
στην Εφημερίδα της Κυβερνήσεως, ακριβές αντίγραφο 
του πρωτοτύπου τοπογραφικού διαγράμματος που την 
συνοδεύει, θα αναρτηθεί στον πίνακα ανακοινώσεων 
της Διεύθυνσης ΧΩ.Π.Ε. της Νομαρχιακής Αυτοδιοίκη¬ 
σης Μαγνησίας επί Ιδήμερον για να λάβουν γνώση οι 
ενδιαφερόμενοι. 

Η απόφαση αυτή να δημοσιευθεί στην Εφημερίδα 
της Κυβερνήσεως και ισχύει από την ημερομηνία δημο¬ 
σίευσης. 

Βόλος, 12 Ιουλίου 2006 

Ο Νομάρχης 
ΙΩΑΝΝΗΣ ΠΡΙΝΤΖΟΣ 

Αριθμ. 5311 (4) 

Τροποποίηση σχεδίου πόλης Δήμου Βόλου για την πε¬ 
ζοδρόμηση τμημάτων των οδών Ερμου, Μπόρελ και 
Θέμιδος και τον αποχαρακτηρισμό τμήματος πεζο¬ 
δρόμου της οδού Κουταρέλια. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις των άρθρων 3 και 70 του ν.δ. της 
17.7.1923 (ΦΕΚ 228 Α') «περί σχεδίων πόλεων κ.λπ.», όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του ν. 2831/2000 (ΦΕΚ 
140 Α') «περί τροποποίησης του Γ.Ο.Κ. (ν. 1577/1985) και 
άλλες διατάξεις», όπως τροποποιήθηκε με το άρθρο 10 
ν. 3044/2002 (ΦΕΚ 197 Α'). 

3. Την υπ’ αριθμ. 139/2005 απόφαση Δημοτικού Συμβου¬ 
λίου Βόλου, με την οποία προτείνεται η συγκεκριμένη 
τροποποίηση. 

4. Την υπ’ αριθμ. 929/10.5.2006 εισήγηση της Δ/νσης 
ΧΩ.Π.Ε. Ν.Α. Μαγνησίας προς το ΣΧΟΠ Νομού Μαγνη¬ 
σίας. 

5. Το από 1.6.2006 Πρακτικό του ΣΧΟΠ Νομού Μαγνη¬ 
σίας το οποίο γνωμοδοτεί θετικά για την έγκριση της 
ανωτέρω τροποποίησης. 

Και επειδή 

1. Η προτεινόμενη τροποποίηση για την πεζοδρόμηση 
τμημάτων των οδών Ερμού (Μεταμορφώσεως - Σόλω- 
νος), Μπόρελ (Δημητριάδος - Πλάτωνος) και Θέμιδος (Γ. 
Καρτάλη - 28ης Οκτωβρίου) και τον αποχαρακτηρισμό 
τμήματος πεζοδρόμου της οδού Κουταρέλια (Πλάτωνος 


- Γ. Καρτάλη) καλύπτει πολεοδομικές ανάγκες αναγόμε¬ 
νες στην κυκλοφορία και αισθητική της πόλης. 

2. Η προτεινόμενη τροποποίηση εντάσσεται στα πλαί¬ 
σια συνολικού σχεδιασμού βελτίωσης των συνθηκών 
κυκλοφορίας και στάθμευσης στο εμπορικό κέντρο της 
πόλης, αποφασίζουμε: 

Την έγκριση της τροποποίησης του εγκεκριμένου σχε¬ 
δίου πόλης Δήμου Βόλου για την πεζοδρόμηση τμημάτων 
των οδών Ερμού (Μεταμορφώσεως - Σόλωνος), Μπόρελ 
(Δημητριάδος - Πλάτωνος) και Θέμιδος (Γ. Καρτάλη - 
28ης Οκτωβρίου) και τον αποχαρακτηρισμό τμήματος 
πεζοδρόμου της οδού Κουταρέλια (Πλάτωνος - Γ. Καρτά¬ 
λη), όπως φαίνεται στο τοπογραφικό διάγραμμα κλίμακας 
1:1000 που συνοδεύει την υπ’ αριθμ. 139/2005 απόφαση 
του Δημοτικού Συμβουλίου Βόλου Νομού Μαγνησίας. 

Από τις διατάξεις της απόφασης αυτής δεν προκα- 
λείται δαπάνη σε βάρος του δημοσίου. 

Αμέσως μετά τη δημοσίευση της απόφασης αυτής 
στην Εφημερίδα της Κυβερνήσεως, ακριβές αντίγραφο 
του πρωτοτύπου τοπογραφικού διαγράμματος που την 
συνοδεύει, θα αναρτηθεί στον πίνακα ανακοινώσεων 
της Διεύθυνσης ΧΩ.Π.Ε. της Νομαρχιακής Αυτοδιοίκη¬ 
σης Μαγνησίας επί Ιδήμερον για να λάβουν γνώση οι 
ενδιαφερόμενοι. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως και ισχύει από την ημερομηνία δημοσίευσης. 

Βόλος, 12 Ιουλίου 2006 

Ο Νομάρχης 
ΙΩΑΝΝΗΣ ΠΡΙΝΤΖΟΣ 

